Ogres novada pašvaldības saistošo noteikumu Nr.3/2022

“Par reklāmas un reklāmas objektu izvietošanas kārtību

Ogres novadā” paskaidrojuma raksts

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likuma pārejas noteikumu 17.punktu 2021.gada pašvaldību vēlēšanās ievēlētā novada dome izvērtē bijušo novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.  Šobrīd spēkā ir Ogres novada pašvaldības 2013.gada 21.novembra saistošie noteikumi Nr.50/2013 “Par reklāmas, izkārtņu, sludinājumu un citu informatīvo materiālu izvietošanas kārtību publiskās vietās Ogres novadā” un Ikšķiles novada pašvaldības 2013.gada 27.novembra saistošie noteikumi Nr. 50/2013 “Par reklāmu un reklāmas objektu izvietošanas kārtību Ikšķiles novadā”. Bijušajos Lielvārdes un Ķeguma novados saistošie noteikumi par reklāmas, izkārtņu, sludinājumu un citu informatīvo materiālu izvietošanas kārtību publiskās vietās nav izdoti. Minētais jautājums tiek risināts saskaņā ar Latvijas Republikā spēkā esošiem normatīvajiem aktiem.  Lai Ogres novada administratīvajā teritorijā veidotu mūsdienīgu, harmonisku publisko ārtepu, ir nepieciešams noteikt digitālo reklāmu un izkārtņu izvietošanas un izmantošanas kārtību, ekspluatācijas prasības publiskās vietās vai vietās, kas vērstas pret publisku vietu, reklāmu un izkārtņu demontāžas kārtību un administratīvo atbildību par saistošo noteikumu neievērošanu.  Ņemot vērā, ka nepieciešamās izmaiņas spēkā esošajos saistošajos noteikumos pārsniedz 50% no normatīvā akta apjoma, tad, pamatojoties uz Ministru kabineta 2009.gada 2.februāra noteikumu Nr.108 “Normatīvo aktu projektu sagatavošanas noteikumi” 140.punktu, pieņemts lēmums izdot jaunus saistošos noteikumus. |
| 1. Īss projekta satura izklāsts | Saistošie noteikumi nosaka reklāmu, īslaicīgu reklāmu, reklāmas objektu ar piesaistes zemei vai bez tās, tīkla reklāmas, mobilās reklāmas, gaismas projekcijas, transparentu, afišu, plakātu, pilonu, sludinājumu, informatīvo materiālu izvietošanu, , azartspēļu organizēšanu, uzturēšanu vai erotiska rakstura pakalpojumu sniegšanu, un citu neminētu reklāmu vai reklāmas objektu un izkārtņu izvietošanas kārtību publiskās vietās vai vietās, kas vērsta pret publisku vietu, izvietošanas ierobežojumus, ekspluatācijas, grafiskā dizaina maiņas saskaņošanas kārtību, demontāžas kārtību, reklāmas izvietošanas atļaujas saņemšanas kārtību un administratīvo atbildību par saistošo noteikumu neievērošanu Ogres novadā. |
| 1. Informācija par plānoto projekta ietekmi uz pašvaldības budžetu | Piemērojot administratīvo sodu par saistošo noteikumu neievērošanu, palielināsies Ogres novada pašvaldības budžeta ieņēmumi. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu projekts būtiski neskar uzņēmējdarbības vidi Ogres novada administratīvajā teritorijā. |
| 1. Informācija par administratīvajām procedūrām | Par saistošo noteikumu neievērošanu sastādīt administratīvā pārkāpuma protokolus atbilstoši savai kompetencei ir tiesīgas Ogres novada pašvaldības policijas amatpersonas. Administratīvā pārkāpuma lietu par saistošo noteikumu neievērošanu izskata Ogres novada pašvaldības administratīvā komisija.  Pašvaldības administratīvās komisijas pieņemtos lēmumus administratīvā pārkāpuma lietās var pārsūdzēt Administratīvajā rajona tiesā normatīvajos aktos noteiktajā kārtībā. |
| 1. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas. |

Domes priekšsēdētājs E.Helmanis